Union Danese pro Interlingua

Dansk Interlingua Union (le Union Danese pro Interlingua, DIU/UDI) es un organisation pro interlingua in Danmark, representante national del Union Mundial pro Interlingua.

Le Union Danese pro Interlingua esseva fundate le 7 de novembre 1960 e es assi le plus vetere organisation nordic de interlingua.

Le DIU labora in Danmark pro diffunder le cognoscentia a e uso de interlingua. Il ha un collaboration stricte con le altere organisationes nordic de interlingua: Svenska Sällskapet för Interlingua (Svedia), Norsk Interlingua Union (Norvega) e Suomen Interlinguayhdistys (Finlandia). Le quatro organisationes publica desde 1959 le magazin "Actualitates – Interlingua i Norden" quatro vices per anno con articulos in danese, svedese, norvegiano e interlingua.

Omne duo annos, in annos par, le organisationes nordic arrangia le incontros nordic de interlingua (desde 1988), ubi on se incontra pro excambiar ideas e coordinar activitates.

Le DIU ha un consilio de voluntarios, qui non es pagate pro lor labor.

Le historia del DIU es describite in le libro "Ud med sproget!" (Diffunde le lingua!) per Thomas Breinstrup (, Dansk Interlingua Union, 1991, 182 paginas A5).

 Ligamines externe 
   Dansk Interlingua Union
 Le consilio del Union Danese pro Interlingua (Historia de interlingua)
 Daneses celebra 40 annos in union (articulo ab 2006, Historia de interlingua)

Categoria:Organisation ligate a interlingua